

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΗΛΕΙΑΣ**  **ΔΗΜΟΣ ΗΛΙΔΑΣ**  **Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ** |  |

ΦΟΡΕΑΣ : **ΔΗΜΟΣ ΗΛΙΔΑΣ**

ΤΙΤΛΟΣ ΜΕΛΕΤΗΣ: **ΟΔΟΠΟΙΙΑ Τ.Κ ΔΑΦΝΗΣ, ΚΕΡΑΜΙΔΙΑΣ, ΚΡΥΟΝΕΡΙΟΥ,**

**ΣΑΒΑΛΙΩΝ** **ΔΗΜΟΥ ΗΛΙΔΑΣ**

ΑΡΙΘΜΟΣ ΜΕΛΕΤΗΣ : **30 /2015**

**ΤΕΧΝΙΚΗ ΕΚΘΕΣΗ**

Η παραπάνω μελέτη προϋπολογισμού **200.000,00€** με Φ.Π.Α**,** αφορά την εκτέλεση του έργου με τίτλο **«Οδοποιία Τ.Κ Δάφνης, Κεραμιδιάς, Κρυονερίου, Σαβαλίων, Δήμου Ήλιδας».**

Σκοπός της μελέτης του έργου είναιαποκατάσταση, η βελτίωση και η αναβάθμιση της ποιότητας των υπαρχουσών υποδομών της περιοχής.

Σε τμήματα των Τ.Κ. Δάφνης, Κεραμιδιάς, Κρυονερίου, Σαβαλίων της Δ.Ε. Αμαλιάδας του Δήμου Ήλιδας, που επλήγησαν από τις καταστροφικές πυρκαγιές το καλοκαίρι του 2007, η έλλειψη ομαλότητας στην μορφολογία του εδάφους, σε συνδυασμό με την αδυναμία συγκράτησης των ομβρίων υδάτων, λόγω απουσίας βλάστησης (που αποτελεί συνεπακόλουθο των καταστροφικών πυρκαγιών), έχουν προκαλέσει εκτεταμένα προβλήματα στην οδοποιία της περιοχής.

Τα ανωτέρω προβλήματα έχουν ως αποτέλεσμα, να δυσχεραίνεται, έως και να γίνεται αδύνατη, η προσβασιμότητα των δικαιούχων (αγροτών-κτηνοτρόφων) στις εκμεταλλεύσεις τους (αμπελώνες, ελαιώνες, σπαρτά, στάβλους).

Γενικός στόχος της παρέμβασης στις παραπάνω περιοχές των Τ.Κ. Δάφνης, Κεραμιδιάς, Κρυονερίου, Σαβαλίων της Δ.Ε. Αμαλιάδας του Δήμου Ήλιδας, είναι η δημιουργία προϋποθέσεων συγκράτησης του πληθυσμού στις τοπικές κοινότητες, με διευκόλυνση, των επαγγελματικών τους (κυρίως αγροκτηνοτροφικών) δραστηριοτήτων, της λειτουργίας των τοπικών κοινωνιών, καθώς και της επικοινωνίας με τους οικισμούς που βρίσκονται εντός των ανωτέρω περιοχών.

Στα πλαίσια των γενικών στόχων που προαναφέρθηκαν, προβλέπεται να γίνουν, συντηρήσεις αγροτικών δρόμων με προμήθεια –μεταφορά - διάστρωση δανείων επίλεκτων υλικών, τσιμεντοστρώσεις - κοιτοστρώσεις με σκυρόδεμα και κατασκευή τεχνικών απορροής ομβρίων με χρήση τσιμεντοσωλήνων πλήρως εγκιβωτισμένων περιμετρικά με σκυρόδεμα, με σκοπό την αποκατάσταση της προσπελασιμότητας καθώς και τη βελτίωση της βατότητας των οδικών τμημάτων.

Τα τμήματα των δρόμων στους οποίους γίνεται τσιμεντόστρωση είναι τμήματα χωματόδρομων με μεγάλη κλίση, η τσιμεντόστρωση τους δε, αποτελεί την καλύτερη και οικονομικότερη λύση για την αντιμετώπιση του προβλήματος βελτίωσης της βατότητας τους, καθόσον οι παρεμβάσεις αφενός, γίνονται σε μικρό μήκος και δεν υπάρχει ικανό πλάτος για την κατασκευή οδοστρωσίας και ασφαλτόστρωσης και αφετέρου, η πλειονότητα των παρεμβάσεων γίνεται σε απομακρυσμένες και δυσπρόσιτες περιοχές.

Συγκεκριμένα θα κατασκευασθούν στις θέσεις που εμφανίζονται στα σχέδια της μελέτης τα παρακάτω :

**Α. ΚΕΡΑΜΙΔΙΑ**

**1. Τσιμεντοστρώσεις** (σε υφιστάμενους χωματόδρομους) **:**

1. Οικία Δρούβα τσιμεντόστρωση : μήκος/ πλάτος 72,00 μ x 5,50 μ
2. Θέση Αη Γιώργης: μήκος/ πλάτος 60,00 μ x 4,00 μ

Επενδεδυμένη τάφρος : L= 60,00 μ

1. Θέση Μπαϊλού : μήκος/ πλάτος 55,00 μ x 4,30 μ

μήκος/ πλάτος 18,00 μ x 4,50 μ

Κράσπεδο = 18,00 μ

**2. Εργασίες τμηματικών χαλικοστρώσεων** (σε υφιστάμενους χωματόδρομους για τη

βελτίωση της βατότητας τους)

**Β. ΚΡΥΟΝΕΡΙ**

**1.Τσιμεντοστρώσεις C12/15** (παράλληλα σε ασφαλτόδρομο)

Θέση Ύδρευση : μήκος/ πλάτος 20,00 μ x 0,40 μ

**2. Τσιμεντοστρώσεις C12/15** (σε υφιστάμενους χωματόδρομους )

Θέση Βρετέϊκα : μήκος/ πλάτος 50,00 μ x 4,00 μ

Θέση Βρετέϊκα προς Κρυονέρι : μήκος/ πλάτος 84,00 μ x 3,50 μ

Θέση Πλατανιά : μήκος/ πλάτος 120,00 μ x 3,50 μ

Θέση Ζησιμόπουλου: μήκος/ πλάτος 50,00 μ x 4,00 μ

Θέση Αγία Ελένη : μήκος/ πλάτος 15,00 μ x 4,00 μ

μήκος/ πλάτος 15,00 μ x 4,00 μ

**3.Εργασίες τμηματικών χαλικοστρώσεων** (σε υφιστάμενους χωματόδρομους για τη

βελτίωση της βατότητας τους)

**4. Τεχνικό απορροής ομβρίων**

θέση Μπουντουβή : L= 4,00 μ Κατασκευάζεται τεχνικό, εγκάρσια σε υφιστάμενο χωματόδρομο, με τσιμεντοσωλήνες Φ600mm που συλλέγει τα όμβρια ανάντι της οδού και τα

οδηγεί κατάντι σε φυσικό αποδέκτη)

**Γ. ΔΑΦΝΗ**

**1.Τσιμεντοστρώσεις C12/15** (σε υφιστάμενους χωματόδρομους )

Συνοικισμός «Καλαθά» προς «Άγιο Φωκά» : μήκος/ πλάτος 40,00 μ x 5,50 μ

Θέση Μορχώρι : μήκος/ πλάτος 30,00 μ x 5,00 μ

Θέση Λυκούδι : μήκος/ πλάτος 20,00 μ x 5,00 μ

Θέση Σταυρέικο πηγάδι : μήκος/ πλάτος 20,00 μ x 4,00 μ

Θέση Ανηφόρα Γεώργιου Σκορδούλια : μήκος/ πλάτος 15,00 μ x 4,00 μ

Θέση Ντίνου Μπακάλη : μήκος/ πλάτος 20,00 m x 4,00 μ

Θέση Λειβαδάκια Ανδρέα Γιαννικόπουλου : μήκος/ πλάτος 20,00 μ x 4,00 μ

Θέση Λεχουρίτικα : μήκος/ πλάτος 15,25 μ x 4,00 μ

**2. Τεχνικό απορροής ομβρίων**

θέση Μορχώρι : L= 4,00 μ Κατασκευάζεται τεχνικό, εγκάρσια σε υφιστάμενο χωματόδρομο, με τσιμεντοσωλήνες Φ600mm που συλλέγει τα όμβρια ανάντι της οδού και τα

οδηγεί κατάντι σε φυσικό αποδέκτη)

**3. Εργασία με περιστρεφόμενη τσάπα , φορτωτή και φορτηγό** (σε υφιστάμενους χωματόδρομους για την άρση καταπτώσεων και τη μόρφωση και ισοπέδωσή τους )

**Δ. ΣΑΒΑΛΙΑ**

**1.Τσιμεντόστρωση C12/15** (σε υφιστάμενο χωματόδρομο )

θέση Βαρούχα : μήκος/ πλάτος 140,00μ Χ 5,20μ

**2.Τσιμεντόστρωση C12/15** (αντικατάσταση κατεστραμμένης τσιμεντόστρωσης )

θέση Χριστόπουλου : μήκος/ πλάτος 110,00 μ. Χ 6,00μ

**3. Τεχνικό απορροής ομβρίων**  κατασκευάζεται σε υφιστάμενο ασφαλτόδρομο

Θέση πλησίον οικίας Χρήστου Ντούζα με L = 70,00 μ με τσιμεντοσωλήνες Φ 500 mm προκειμένου να συνδεθούν δύο υφιστάμενα τεχνικά απορροής ομβρίων για αποφυγή πλημμύρας

**4.Εργασίες τμηματικών χαλικοστρώσεων** (σε υφιστάμενους χωματόδρομους για τη

βελτίωση της βατότητας τους)

**5. Βάση από θραυστό υλικό 3Α** (σε υφιστάμενους χωματόδρομους για τη βελτίωση βατότητάς τους)

Θέση Κουρλού: μήκος/ πλάτος 50,00 μ x 5,00 μ

Θέση Παπαδάτου: μήκος/ πλάτος 50,00 μ x 5,00 μ

Θέση Τσακοπιάκου: μήκος/ πλάτος 50,00 μ x 5,00 μ

Θέση Παπαδημητρόπουλου Φάνη: μήκος/ πλάτος 50,00 μ x 5,00 μ

Σημειώνεται ότι :

1) Οι παρεμβάσεις που αφορούν τσιμεντοστρώσεις – κοιτοστρώσεις και κατασκευή τεχνικών απορροής ομβρίων υδάτων, θα γίνουν σε υφιστάμενα τμήματα του χωμάτινου οδικού δικτύου, χωρίς να γίνουν διαπλατύνσεις του υφιστάμενου οδοστρώματος. Τα μεγαλύτερο μέρος των παρεμβάσεων γίνεται στο αγροτικό δίκτυο, ενώ γίνονται και παρεμβάσεις στον οικισμό Σαβάλια σε δρόμους στις θέσεις ΄΄Βαρούχα΄΄ και ΄΄Χριστόπουλου΄΄ και στον οικισμό Κεραμιδιά στη θέση ΄΄οικία Δρούβα΄΄.

2) οι θέσεις εκτέλεσης του ανωτέρω έργου που εμφανίζονται αναλυτικά στα σχέδια της σχετικής μελέτης, ως προς τις χρήσεις γής, βρίσκονται εκτός θεσµοθετηµένου χωρικού και περιβαλλοντικού σχεδιασµού, όπως Περιφερειακά Χωροταξικά ή Ρυθµιστικά Σχέδια, Γ.Π.Σ., Σ.Χ.Ο.Ο.Α.Π., Ζ.Ο.Ε., κανονιστικές πράξεις προστασίας της φύσης κ.ά. για τις Τ.Κ. Κεραμιδιά, Δάφνη και Κρυονέρι, ενώ σε περιοχή της Τ.Κ. Σαβαλίων που εμπίπτει εντός Ζώνης Οικιστικού Ελέγχου Ν. Ηλείας (περιοχή Γ4) γίνονται μόνο εργασίες οδοστρωσίας (Βάση από θραυστό υλικό 3Α).

Σχετικά με τις επιπτώσεις του έργου στο περιβάλλον (κατά την κατασκευή ή λειτουργία του), κατατάσσεται στην δεύτερη (Β) κατηγορία, σύμφωνα με την Υ. Α. 1958/2012 (ΦΕΚ Β΄ 21/2012), όπως ισχύει και συγκεκριμένα στην ομάδα 1η Έργα χερσαίων και εναερίων μεταφορών / Έργα Οδοποιίας με α/α 9 , 11 και 19. Σημειώνεται ότι στον οικισμό Σαβάλια οι δρόμοι στις θέσεις ΄΄Βαρούχα΄΄ και ΄΄Χριστόπουλου΄΄ καθώς και στον οικισμό Κεραμιδιά ο δρόμος στη θέση ΄΄οικία Δρούβα΄΄ είναι κατηγορίας Δ V και δεν υπόκεινται σε υποχρέωση περιβαλλοντικής αδειοδότησης.

Ως εκ τούτου δύναται να υπαχθεί στις Πρότυπες Περιβαλλοντικές Δεσμεύσεις που καθορίζονται στην Υ.Α. 170613/23-9-2013 (ΦΕΚ Β΄ 2505/2013).

Περισσότερες οδηγίες θα δοθούν στον ανάδοχο κατά την εκτέλεση του έργου από τη Διεύθυνση Τεχνικών Υπηρεσιών του Δήμου (Διευθύνουσα Υπηρεσία) .

Το έργο θα εκτελεσθεί σύμφωνα με τις διατάξεις του Ν. 4412/2016. Ο ανάδοχος υποχρεούται να τηρήσει αυξημένα μέτρα ασφαλείας για την αποφυγή ατυχήματος κατά την εκτέλεση του έργου σύμφωνα με την κείμενη νομοθεσία.

Το παραπάνω έργο έχει ενταχθεί στο Τεχνικό Πρόγραμμα του έτους 2017, στον Προϋπολογισμό του Δήμου για το έτος 2017 με **ΚΑ 64.7323.00001** και η ανάθεση του θα γίνει με δημοπρασία.

|  |  |
| --- | --- |
| Αμαλιάδα 20 / 02 /2017  Η συντάξασα  Αντωνία Σαρακίνη  Αγρ. Τοπογράφος Μηχανικός | Αμαλιάδα 20 / 02 /2017  ΘΕΩΡΗΘΗΚΕ  Ο Προϊστάμενος Δ/νσης  Στέφανος Ρουμελιώτης  Αρχιτέκτων Μηχανικός |